
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul COMUN asupra Propunerii legislative pentru modificarea Legii nr.299/2007 privind sprijinul acordat românilor de pretutindeni, trimis spre dezbatere, în fond, Comisiei pentru comunităţile de români din afara graniţelor ţării şi Comisiei pentru buget, finanţe şi bănci. 

                 În raport de obiectul şi conţinutul său, propunerea legislativă face parte din categoria legilor ordinare.

	PREŞEDINTE,


	PREŞEDINTE

	Mircea Lubanovici


	Viorel Ştefan

RAPORT COMUN

asupra Propunerii legislative pentru modificarea Legii nr.299/2007

 privind sprijinul acordat românilor de pretutindeni

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români din afara graniţelor ţării şi Comisia pentru buget, finanţe şi bănci au fost sesizate, spre dezbatere în fond, cu propunerea legislativă pentru modificarea Legii nr.299/2007 privind sprijinul acordat românilor de pretutindeni.


Senatul, în calitate de primă Cameră sesizată, respinge propunerea legislativă în şedinţa din 25 februarie 2015.


Potrivit prevederilor art.75 alineatele (1) şi (3) din Constituţia României, republicat  Camera Deputaţilor este Cameră decizională.

La întocmirea prezentului raport, Comisiile au avut în vedere: 

· avizul favorabil al Consiliului Legislativ, cu observaţii şi propuneri, nr.823/14.07.2014;

· avizul negativ al Comisiei juridice, de disciplină şi imunităţi nr. 4c-11/295 din 17 martie 2015;

· avizul negativ al Comisiei pentru politică externă, nr.4c-13/4 din 10 martie 2015;

· punctul de vedere negativ al Guvernului, transmis prin adresa 1465 din 24.07.2014.

Propunerea legislativă are ca obiect de reglementare modificarea Legii nr.299/2007 privind sprijinul acordat românilor de pretutindeni.

În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare,  membrii comisiilor reunite au examinat propunerea legislativă  în şedinţa din 17 martie 2015. 
La dezbateri şi-au înregistrat prezenţa 17 deputaţi din numărul total de 19 membri ai Comisiei pentru comunităţile de români din afara graniţelor ţării, respectiv 30 deputaţi din totalul de 35 de membrii al Comisiei pentru buget, finanţe şi bănci.

 În urma examinării și a opiniilor exprimate, deputații prezenți la lucrări au hotărât cu majoritate de voturi să  propună plenului Camerei Deputaţilor adoptarea Propunerii legislative pentru modificarea Legii 299/2007 privind sprijinul acordat românilor de pretutindeni cu amendamentele admise, prevăzute în anexă.
În raport de obiectul şi conţinutul reglementării,  propunerea legislativă face parte din categoria legilor ordinare

	PREŞEDINTE,

	        PREŞEDINTE,

	Mircea Lubanovici
	Viorel Ştefan


	
	         Secretar,



	
	           Mihai-Aurel Donţu


                                                                                                                  Șef serviciu, Giorgiana Ene
Mona-Valentina Alesandru,                                                                                            Luminița Ana Ghiorghiu,
 Expert parlamentar                                                                                                         Consilier parlamentar
Anexa 
În urma dezbaterii, Comisiile reunite  propun  adoptarea propunerii legislative  cu următoarele amendamente:

	Nr. Crt.
	Text act normative de bază (Legea nr. 299/2007)
	Text propunere legislativă 
	Text propus de Comisie (autorul amendamentului)
	Motivarea 

amendamentelor propuse

	1
	
	LEGE

Pentru modificarea Legii 299/2007 privind sprijinul acordat roânilor de pretutindeni
	LEGE

Pentru modificarea Legii nr.299/2007 privind sprijinul acordat românilor de pretutindeni


	Tehnică legislativă

	2
	
	
	Articol unic – Art. 10 din Legea nr. 299/2007 privind sprijinul acordat românilor de pretutindeni, republicat, în Monitorul Oficial al României, partea I nr.261 din 22 aprilie 2009 cu modificările ulterioare, se modifică şi va avea următorul cuprins:


	Tehnică legislativă

	3
	Art.8 

 (2) Convocarea Congresului Românilor de Pretutindeni se realizează de birourile permanente reunite ale Camerei Deputaţilor şi Senatului, în colaborare cu Ministerul Afacerilor Externe, prin D.R.R.P., iar cheltuielile privind organizarea şi desfăşurarea Congresului Românilor de Pretutindeni se asigură din bugetul Camerei Deputaţilor. 


	Alineatul (2) al articolului 8 se modifică şi va avea următorul cuprins: 

(2) Convocarea Congresului Românilor de Pretutindeni se realizează de birourile permanente reunite ale Camerei Deputaţilor şi Senatului, în colaborare cu Ministerul Afacerilor Externe, prin D.R.R.P., iar cheltuielile privind organizarea şi desfăşurarea Congresului Românilor de Pretutindeni se asigură de către Ministerul Afacerilor Externe din bugetul Departamentului Politici pentru Relaţia cu Românii de Pretutindeni.

	Se elimină
	In prezent, conform legii, aceste cheltuieli sunt asigurate din bugetul Camerei Deputaţilor, iar D.R.R.P. nu are buget propriu pentru organizarea acestui congres, bugetul asigurând finanţarea celor cinci programe derulate în cadrul departamentului şi acţiunile proprii ale D.R.R.P.

	4
	Art. 9 

(4) Consiliul Românilor de pretutindeni furnizează informaţii, analize şi propuneri Parlamentului României, D.R.R.P. din cadrul Ministerului Afacerilor Externe, precum şi celorlalte instituţii guvernamentale competente, cu care colaborează pentru promovarea  de iniţiative legislative referitoare la românii de pretutindeni, respectiv la realizarea şi aplicarea programelor destinate comunităţii româneşti, promovarea de iniţiative legislative referitoare la românii de pretutindeni, respectiv la realizarea şi aplicarea programelor destinate comunităţii româneşti.
	Alineatul (4) al articolului 9 se modifică şi va avea următorul cuprins:

(4) Consiliul Românilor de Pretutindeni furnizează informaţii, analize şi propuneri comisiilor de specialitate din cadrul Parlamentului României, Camera Deputaţilor şi Senat, Departamentul Politici pentru Relaţia cu Românii de Pretutindeni, din cadrul Ministerului Afacerilor Externe, precum si celorlalte instituţii guvernamentale competente, cu care colaborează pentru promovarea  de iniţiative legislative referitoare la românii de pretutindeni, respectiv la realizarea şi aplicarea programelor destinate comunităţii româneşti, promovarea de iniţiative legislative referitoare la românii de pretutindeni, respectiv la realizarea şi aplicarea programelor destinate comunităţii româneşti.
	Se elimină.
	Modificarea nu este oportună deoarece potrivit legii, Consiliul Românilor de Pretutindeni, furnizează informaţii, analize şi propuneri în primul rând Parlamentului.

	5
	Art. 10

Se instituie Ziua Românilor de Pretutindeni, care se va sărbători în fiecare an la data de 30 noiembrie, ziua Sfântului Andrei, Apostolul românilor.

	Articolul 10 se modifică și va avea următorul cuprins:

Se instituie Ziua românilor de pretutindeni, care se va sărbători în fiecare an în ultima Duminică din luna Mai.


	NEMODIFICAT
	Este o perioadă propice activităţilor culturale, organizării de spectacole şi alte acţiunii proprii dedicate românilor care au ales să trăiască în afara graniţelor ţării.




